text: Malt whisky: 07/2015
  Ja tenim el nostre whisky!
  A mitjans de juliol vam anar a buscar el nostre whisky i la nostra bóta de Glenglassaugh a Edimburg. Aquesta va ser la nostra primera parada en el viatge a Escòcia. El punt de recollida era en un polígon industrial prop de l'aeroport d'Edimburg. No és un lloc tan romàntic com la destil·leria però la majoria de firmes embotellen els seus productes en llocs on és fàcil transportar-los als mercats nacionals i internacionals.
  Vam poder efectuar una visita guiada per la planta que disposava de grans contenidors de whisky i altres destil·lats de procedència diversa. Impressionant.
  Vam recollir la bóta i cinquanta-quatre ampolles amb una graduació del 50%. Amb tot carregat al cotxe i la amb bóta desprenent encara moltes olors del malta ja estàvem a punt pel viatge cap a les terres altes i Speyside. Ho relatarem en properes entrades.
  Enviat per Joan a 16:08 Cap comentari:
  Etiquetes de comentaris: glenglassaugh
  Cap a Escòcia
  Properament la carretera ens tornarà a portar cap a Gal·les i Escòcia... Després de passar pel North Sea Jazz Festival visitarem Penderyn, l'única destil·leria de whisky de Gal·les. Més tard recollirem les ampolles de la nostra bóta de whisky Glenglassaugh i visitarem diverses destil·leries a Speyside.
  Ja ho explicarem en aquest bloc més endavant.
  També anirem actualitzant i posant alguna foto en el nostre compte de Twitter
  Enviat per Joan a 17:27 Cap comentari:
  Etiquetes de comentaris: escòcia 2015
  Amb motiu del seu 200 aniversari la destil·leria Laphroaig ha embotellat el "Cairdeas 200th Anniversary Edition " .
  És un whisky elaborat a partir d'ordi maltejat a la pròpia destil·leria, utilitzant només alambins petits. La maduració ha tingut lloc al magatzem número 1 - el més antic de Laphroaig - que es troba al costat del mar.
  El Cairdeas és un whisky creat de manera tradicional que vol reflectir la història bicentenària de Laphroaig . S'ha embotellat amb una graduació de 51,5%
  Aquesta setmana vam rebre una ampolla d'aquest malta - només disponible per als amics de la destil·leria. Publicarem les notes de tast després del Laphroaig Live de la tardor vinent.